ИНФОРМАЦИЯ ЗА ДЕЙНОСТИТЕ НА ДЕТСКА ГРАДИНА „СЛЪНЦЕ” ГР. ВЪРШЕЦ ПО НАЦИОНАЛНИ ПРОГРАМИ НА МОН

НАЦИОНАЛНА ПРОГРАМА „УСПЯВАМЕ ЗАЕДНО“
Модул 3: „Обединени за качествено предучилищно образование”
2020 г. – 1500 лв.
Основни цели:
1. Изграждане на обединение между педагогическите екипи на IV ПГ на ДГ „Слънце“, IV клас на СУ „Иван Вазов“ и ЦПЛР-ОДК гр. Вършец, основано на партньорство в работата за постигане обогатяване и усъвършенстване разнообразието на прилаганите методи в процеса на обучение на децата.  
2.Създаване на битов кът и запознаване на децата с богатството и многообразието на българския фолклор – приказки, музика, хореография и приобщаване на семейната общност за сътрудничество с педагогическите специалисти и участието им в учебно-възпитателния процес в детската градина.
Дейности:
Създаване на обединение между ДГ, ЦПЛР- и училище за реализиране на целите.
Оформяне на „Битов кът“, където ще се провеждат срещи, празници, четене на приказки.
 Запознаване с  българския фолклор – танци, песни, носии, обреди съвместно с ученици и родители. Участие на всички в празници, развлечения, ситуации, организирани от ДГ.
Включване активно на четене на народни приказки и народни игри в ежедневието като ефективна мярка за постигането на поставените цели. 
Участие на семейната общност в празници, развлечения, обреди и театрални игри.
Организиране на добри педагогически практики с участие на
представители на обединението – междуинституционална интердисциплинарна планирана ситуация на тема „Пролетни обреди и обичаи“.

НАЦИОНАЛНА ПРОГРАМА
„ ЗАЕДНО В ГРИЖАТА ЗА УЧЕНИКА “
Модул 2 „ Осигуряване на условия за екипна работа на учителите от началния етап с детски учители и учители по учебни предмети от прогимназиалния етап “.
2020 г. – 850 лв.
Основна цел :
Повишаване качеството на образователния процес и по-плавен преход от Детска градина към Първи клас чрез:
1.Запознаване с индивидуалните особености и  постиженията на децата и готовността им за училище  от начални и предучилищни педагози.
2.Синхронизиране на методите и формите на работа на начални и предучилищни педагози.
3.Изграждне на емоционална готовност у децата за предстоящия преход.
4.Спокойна  непринудена адаптация към новата среда, новите изисквания и отговорности.
Тук дейностите са насочени към съвместна работа на педагозите, взаимна помощ и посещения.











НАЦИОНАЛНА ПРОГРАМА „ХУБАВО Е В ДЕТСКАТА ГРАДИНА“ 
2023 г. – 4 000лв.
„Творческо-емоционално развитие с LEGO® Education”
Основни цели: 
1. Развиване интереса на децата към моделирането и дизайна, стимулиране на творчеството, развиване чувство за симетрия и обогатяване знанията за цветовете. 
2. Разпознaване външния израз на емоциите, идентифициране на чувствата, личните предпочитания и личен избор.
3. Затвърдяване знанията на децата за света около тях, подобряване на комуникативните умения.
Дейности: 
Закупуване на 9 броя LEGO® Education.
Въвеждащо обучение на педагогически специалисти: „Социално и емоционално развитие с LEGO® Education”.
Включване активно на дидактични игри и игри с Лего в ежедневието.











